Ο **Ηλίας Ψινάκης** (ή *Ψηνάκης*, γενν. 8 Απριλίου 1958 Αθήνα) είναι Έλληνας μάνατζερ στο χώρο του θεάματος, τηλεοπτική προσωπικότητα της Ελλάδας, επιχειρηματίας και πολιτικός, δήμαρχος Μαραθώνος την περίοδο 2014 - 2019 και υποψήφιος Ευρωβουλευτής στις Ευρωεκλογές του 2019 με το κόμμα «Πολίτες», που ίδρυσε ο ίδιος.

Είχε έρθει αντιμέτωπος με την Δικαιοσύνη εξαιτίας κατηγοριών σε βαθμό πλημμελήματος που του αποδόθηκαν για τις καταστροφικές φωτιές στο Μάτι της Αττικής που έπληξαν την περιοχή το καλοκαίρι του 2018. Η Εισαγγελέας ζήτησε την παραπομπή του σε δίκη, μαζί με ακόμα 27 άτομα.

Νεανικά χρόνια
--------------

Γεννήθηκε το 1958 στην Αθήνα και οι γονείς του είναι ο Παναγιώτης και η Αλίκη Ψινάκη. Μεγάλωσε στις Φιλιππίνες και στις ΗΠΑ. Ο πατέρας του διέθετε εργοστάσιο ηλεκτρονικών ειδών. Στο Ηνωμένο Βασίλειο ο Ψινάκης σπούδασε διεθνή επιχειρηματική δραστηριότητα και μάρκετινγκ και πήρε μεταπτυχιακό δίπλωμα και στα δύο.

Καριέρα
-------

### Μόντελινγκ και τηλεόραση

Στην αρχή της καριέρας του εργάστηκε ως μοντέλο μόδας. Ακολούθως ασχολήθηκε με τη συγγραφή σεναρίου για μια ελληνική τηλεοπτική σειρά. Στη συνέχεια ανέλαβε μάνατζερ του τραγουδιστή Σάκη Ρουβά. Μετά το τέλος της 16χρονης συνεργασίας του με τον Σάκη Ρουβά το 2004, αποφάσισε να διαχειριστεί τη δική του καριέρα στο χώρο της ψυχαγωγίας και εμφανίστηκε ως κριτής σε τηλεοπτικές εκπομπές της ελληνικής τηλεόρασης όπως το Super Idol, το Dream Show, το Ελλάδα Έχεις Ταλέντο και το The X-Factor.

Το 2006 στον τηλεοπτικό σταθμό Alpha παρουσίασε το τηλεπαιχνίδι Distraction, το οποίο διήρκεσε έξι επεισόδια. Κατά τη διάρκεια αυτής της περιόδου συνέχισε να εργάζεται ως μάνατζερ αρκετών Ελλήνων τραγουδιστών και ηθοποιών.

Τον Ιούνιο του 2022 ξεκίνησε στο Mega η μετάδοση της σειράς βίντεο που έχει αναρτήσει ο Ψινάκης στο προσωπικό κανάλι στο YouTube με τίτλο *Στο γηροκομείο*, η οποία συνδυάζει στοιχεία αυτοβιογραφικού ντοκιμαντέρ, ριάλιτι και talk show. Μεταξύ άλλων, συμμετείχαν η Δήμητρα Παπαδοπούλου, η Πέγκυ Ζήνα, ο Γιάννης Μπουτάρης και ο Χρήστος Μάστορας.

### Πολιτική

#### Δημοτικός σύμβουλος Δήμου Αθηναίων

Το 2010 ξεκίνησε την ενασχόληση του με την πολιτική και εξελέγη δημοτικός σύμβουλος στον Δήμο Αθηναίων με τον συνδυασμό του Νικήτα Κακλαμάνη. Εκτός από την προσπάθεια προώθησης μιας ευνοϊκής εικόνας της Αθήνας στην Ελλάδα και το εξωτερικό, υποστήριξε το έργο «Για ένα Πιάτο Φαγητό», που σχεδιάστηκε για να βοηθήσει τους άπορους της Αθήνας. Οργανώθηκε σε συνεργασία με την Ιερά Αρχιεπισκοπή Αθηνών και την κυβερνητική οργάνωση «Αποστολή» και χιλιάδες άποροι της Αθήνας έλαβαν δωρεάν φαγητό και βοήθεια.

#### Δήμαρχος

Έθεσε υποψηφιότητα για δήμαρχος του Δήμου Μαραθώνα το 2014. Κάτοικος εκεί για περισσότερα από είκοσι χρόνια κατά τη στιγμή της υποψηφιότητάς του, οι δημότες τον εξέλεξαν για τη θέση του δημάρχου από τον πρώτο γύρο των εκλογών στις 18 Μαΐου 2014 με το 53,55% των ψήφων. Ορκίστηκε δήμαρχος τον Αύγουστο του 2014. Κατά τη διάρκεια της ομιλίας του ο νέος δήμαρχος ανακοίνωσε το όραμά του για τον Μαραθώνα και τις γύρω περιοχές, εστιάζοντας στη διαφάνεια, την αξιοκρατία και την ανάπτυξη.

Στις 3 Αυγούστου 2018, μετά τις καταστροφικές πυρκαγιές της περιοχής, το δημοτικό συμβούλιο του Μαραθώνα πέρασε ομόφωνα ψήφισμα που χαρακτήριζε τον Ψινάκη «ανεπιθύμητο», «ανίκανο» και «εξαιρετικά επικίνδυνο ακόμη και για τη σωματική υγεία των πολιτών του δήμου», απαιτώντας την παραίτησή του. Ο Ψινάκης αρνήθηκε να παραιτηθεί, χαρακτηρίζοντας την ενέργεια μεθοδευμένη αντισυνταγματική διαδικασία, που δεν προβλέπεται από το νόμο και δεν έχει νομικό προηγούμενο. Σύμφωνα με τον ίδιο είχε μόνο σκοπό «τη διαπόμπευση του και την ανθρωποφαγία».

##### Έργα και δραστηριότητες της δημαρχίας του

Στις αρχές του 2015 διορίστηκε επικεφαλής διεθνών δημοσίων σχέσεων για την Κεντρική Ένωση Δήμων Ελλάδας (ΚΕΔΕ). Από τη θέση αυτή πήρε μέρος σε διαδηλώσεις για την επιστροφή στην Ελλάδα των Μαρμάρων του Παρθενώνα από το Βρετανικό Μουσείο.

Σε μια προσπάθεια να τιμήσει τους Έλληνες αθλητές, διασημότητες, φιλάνθρωπους, διασκεδαστές και άλλα αξιοσημείωτα άτομα διεθνώς, ο Ψινάκης δημιούργησε το Μετάλλιο της Λεγεώνας του Μαραθώνα το 2015. Τον Μάιο του ιδίου έτους ο Ψινάκης παρέδωσε το πρώτο από τα βραβεία στον Πρόεδρο της Ελληνικής Δημοκρατίας Προκόπη Παυλόπουλο. Μεταγενέστεροι αποδέκτες του βραβείου ήταν ο Οικουμενικός Πατριάρχης Βαρθολομαίος, ο σκηνοθέτης του Χόλυγουντ Τζέιμς Κάμερον, ο Τζέιμς Γιαννόπουλος της 20th Century Studios, οι ηθοποιοί Τομ Χανκς και Ρίτα Γουίλσον, καθώς και τριάντα επτά ξένοι πρέσβεις από όλον τον κόσμο. Οι παραλήπτες του βραβείου φέρουν τον τίτλο «Παγκόσμιος Πρέσβης του Μαραθώνα».

Ο Ψινάκης ίδρυσε το μη κερδοσκοπικό Ίδρυμα Μαραθώνα για την περαιτέρω ανάπτυξη του τουρισμού, του αθλητισμού και του πολιτισμού στην περιοχή, καθώς και για την προώθηση φιλανθρωπικών εκδηλώσεων σε όλη την Ελλάδα για εξασφάλιση τροφής, νερού και ιατρικής περίθαλψης σε απόρους.

Σε μια προσπάθεια να ενώσει τις διάφορες περιοχές της Ελλάδας που περιέχουν αρχαιότητες, καθώς και ιστορικούς και πολιτιστικούς χώρους, ίδρυσε τον Μάρτιο του 2016 την Αμφικτυονία Αρχαίων Ελληνικών Πόλεων. Με έδρα τον Μαραθώνα, ο σύλλογος εστιάζει στην προστασία και διάδοση της ελληνικής πολιτιστικής κληρονομιάς και την υποστήριξη πολιτιστικών συμφερόντων. Ύστερα από την ίδρυση της, πολλοί δήμοι της Ελλάδας έχουν γίνει μέλη.

Σε μια προσπάθεια αναζωογόνησης του Μαραθώνα, ο Ψινάκης συνεργάστηκε με Έλληνες και Κινέζους επενδυτές για να δημιουργήσει ένα αξιοθέατο σε στιλ Ριβιέρας και διεθνή τουριστικό προορισμό. Μέρος του σχεδίου του για το μέλλον του Μαραθώνα ήταν η κατασκευή ενός ψυχαγωγικού κέντρου, που θα περιλάμβανε καζίνο, μαρίνα, ξενοδοχεία, βίλες και γήπεδο γκολφ. Στα πρόσθετα σχέδια του για τη λίμνη Μαραθώνα ήταν ένα πάρκο που θα περιλάμβανε μονοπάτια για βόλτες, καθώς και μονοπάτια για τζόγκινγκ. Σε συνεργασία με τον Περιφερειάρχη Αττικής, τον Υπουργό Πολιτισμού και τον Δήμαρχο Λαυρίου ο Ψινάκης εργάστηκε επίσης σε ένα πάρκο καταδύσεων που θα επικεντρώνεται γύρω από τον Ευβοϊκό Κόλπο. Άλλες προσπάθειες για να καταστεί η πόλη τουριστικός προορισμός περιλάμβαναν ένα ταξίδι του Ψινάκη στην Κίνα τον Μάιο του 2016, όπου συμμετείχε σε επενδυτικές διαπραγματεύσεις για την κατασκευή ενός μουσείου ιστορίας στον Μαραθώνα.

#### Κόμμα «Πολίτες»

Το 2019 ίδρυσε το κόμμα «Πολίτες» και κατήλθε στις ευρωεκλογές του 2019 ως υποψήφιος ευρωβουλευτής. Έλαβε 28.962 ψήφους από τις συνολικά 51.398 του κόμματος.

Παραπομπές
----------

1. ↑  Ανακτήθηκε στις 24  Ιουνίου 2019.
2. ↑  Πυρκαγιά στο Μάτι: Εισαγγελική πρόταση για παραπομπή σε δίκη των Δούρου, Ψινάκη και Κολοκούρη
3. ↑  Ηλίας Ψινάκης: Η πραγματική ηλικία, η δύσκολη σχέση με τον πατέρα του, το λίφτινγκ και η περιουσία του
4. ↑  www.eklogika.gr. «ΠΟΛΙΤΙΚΑ ΝΕΑ|ΕΚΛΟΓΕΣ 2019|ΥΠΟΨΗΦΙΟΙ|ΨΗΦΟΔΕΛΤΙΑ». *www.eklogika.gr*. Αρχειοθετήθηκε από το πρωτότυπο στις 25 Μαΐου 2019. Ανακτήθηκε στις 25 Μαΐου 2019.
5. ↑  «The most unconventional character in Greek show business became Athens' first municipal council». *GRReporter.info*. Ανακτήθηκε στις 8 Δεκεμβρίου 2016.
6. ↑  «Δήμαρχος | Άρθρα». *site.marathon.gr*. Αρχειοθετήθηκε από το πρωτότυπο στις 31 Μαρτίου 2019. Ανακτήθηκε στις 25 Μαΐου 2019.
7. ↑  «Όταν ο Ηλίας Ψινάκης δούλευε ως μοντέλο...». *newpost.gr*. Αρχειοθετήθηκε από το πρωτότυπο στις 20 Ιουλίου 2018. Ανακτήθηκε στις 5 Νοεμβρίου 2015.
8. ↑  «Ηλίας Ψινάκης: Η άγνωστη ιστορία με τους... Απαράδεκτους». *JoyTV*. Ανακτήθηκε στις 4 Απριλίου 2015.
9. ↑  Distraction 1
10. ↑  Τηλε... χυδαιότητες
11. ↑  «Celebrities: Ηλίας Ψινάκης - yupiii.gr». *yupiii.gr*.
12. ↑  «Ηλίας Ψινάκης». *fthis.gr*.
13. ↑  «Το «Γηροκομείο» του Ηλία Ψινάκη έρχεται στο MEGA». *Mega TV*. 26 Ιουνίου 2022.
14. ↑  Φωτόπουλος, Άκης (22 Ιουνίου 2022). «Γηροκομείο: Είδαμε την πρεμιέρα του Ψινάκη – Οι εντυπώσεις μας». *YouFly*.
15. ↑  Γερονίκου, Βασιλική (21 Ιουνίου 2022). «"Στο Γηροκομείο": Τrash και ποιότητα συναντιούνται (μόνο) στον Ηλία Ψινάκη». *Αθηνόραμα*.
16. ↑  IEFIMERIDA.GR, NEWSROOM (19 Ιανουαρίου 2012). «Εκστρατεία Ψινάκη για «ένα πιάτο φαΐ» | ΕΛΛΑΔΑ». *iefimerida.gr*. Ανακτήθηκε στις 25 Μαΐου 2019.
17. ↑  «Εκλογές». *ekloges.ypes.gr*. Ανακτήθηκε στις 25 Μαΐου 2019.
18. ↑  «Δημοτικές - Περιφερειακές Εκλογές Μάιος 2014». *ekloges-prev.singularlogic.eu*. Ανακτήθηκε στις 25 Μαΐου 2019.
19. ↑  Τσιλιόπουλος, Ευθύμης. «Victors from the first round». *The TOC In English*. Αρχειοθετήθηκε από το πρωτότυπο στις 11 Σεπτεμβρίου 2016. Ανακτήθηκε στις 23 Ιανουαρίου 2019.
20. ↑  «Elias Psinakis is the Mayor of Marathon». *protothema.gr*.
21. ↑  «Ομόφωνη απόφαση για παραίτηση του Ηλ. Ψινάκη». *Εφημερίδα των Συντακτών*.
22. ↑  «Ψινάκης: Δεν παραιτούμαι, δεν μετέχω σε μια μεθοδευμένη αντισυνταγματική διαδικασία». *Proto Thema*.
23. ↑  Pacific Press. «Ilias Psinakis the mayor of Marathon and the head of international...». *Getty Images*. Ανακτήθηκε στις 4 Απριλίου 2015.
24. ↑  «New demonstration for the return of the Parthenon marbles». *The TOC In English*. Αρχειοθετήθηκε από το πρωτότυπο στις 7 Απριλίου 2016. Ανακτήθηκε στις 23 Ιανουαρίου 2019.
25. ↑  «ΔΕΙΤΕ:ο Ηλίας Ψινάκης εφηύρε το Παράσημο της Λεγεώνας του Μαραθώνα για να αναβαθμίσει τον Δήμο!». *star.gr*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 5 Νοεμβρίου 2015.
26. ↑  «Συνάντηση στο Προεδρικό Μέγαρο. Ψινάκης σε Παυλόπουλο: Είσαι το πρώτο μέλος της λεγεώνας του Μαραθώνα». *protothema.gr*. Ανακτήθηκε στις 28 Μαΐου 2015.
27. ↑  «Ο Ψινάκης παρασημοφόρησε τον Πρόεδρο της Δημοκρατίας». *ethnos.gr*. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 28 Μαΐου 2015.
28. ↑  «Ο Ηλίας Ψινάκης στο Φανάρι». *antenna.gr*. Ανακτήθηκε στις 5 Νοεμβρίου 2015.
29. ↑  «Πρεσβευτές του Μαραθώνα». *espressonews.gr*. Αρχειοθετήθηκε από το πρωτότυπο στις 14 Σεπτεμβρίου 2016. Ανακτήθηκε στις 2 Σεπτεμβρίου 2016.
30. ↑  «Ο Ψινάκης φέρνει το Χόλιγουντ στο Μαραθώνα». *nocomments.gr*. Αρχειοθετήθηκε από το πρωτότυπο στις 26 Αυγούστου 2016. Ανακτήθηκε στις 5 Νοεμβρίου 2015.
31. ↑  «Ηλίας Ψινάκης: Παρασημοφόρησε 37 πρέσβεις σε μια εντυπωσιακή βραδιά στο Μαραθώνα!». *Tlife.gr*. Ανακτήθηκε στις 5 Νοεμβρίου 2015.
32. ↑  «Mayor of Marathon honoured 37 foreign Ambassadors with the medal of the Legion of Marathon». *thediplomat.gr*. Ανακτήθηκε στις 5 Νοεμβρίου 2015.
33. ↑  «Συνάντηση κορυφής Γιούνκερ – Ψινάκη!». *news.gr*. Ανακτήθηκε στις 22 Ιουνίου 2016.
34. ↑  Μιχάλης Οικονομάκος. «Πρέπει να αναγεννήσουμε τη χώρα». *we24.gr*. Αρχειοθετήθηκε από το πρωτότυπο στις 25 Νοεμβρίου 2017. Ανακτήθηκε στις 9 Ιανουαρίου 2016.
35. ↑  «Marathon Foundation, επίσημος ιστότοπος». Αρχειοθετήθηκε από το πρωτότυπο στις 23 Ιανουαρίου 2019. Ανακτήθηκε στις 14 Ιουνίου 2016.
36. ↑  «Αμφικτυονία Αρχαίων Δήμων με σύμπραξη προσωπικοτήτων από Ελλάδα και εξωτερικό». *tovima.gr*. Ανακτήθηκε στις 28 Μαρτίου 2016.
37. ↑  «Στην Αμφικτυονία αρχαίων ελληνικών πόλεων ο Δήμος Ναυπλιέων». *argolikeseidhseis.gr*. Ανακτήθηκε στις 28 Μαρτίου 2016.
38. ↑  «ΑΝΑΚΟΙΝΩΣΗ ΤΥΠΟΥ - ΥΠΟΥΡΓΕΙΟ ΕΣΩΤΕΡΙΚΩΝ & ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - Ο Υπουργός ΕΣΔΑ κ. Παναγιώτης Κουρουμπλής παραβρέθηκε σήμερα στην Τελετή Υπογραφής Πρωτοκόλλου Συνεργασίας για την ίδρυση *Αμφικτυονίας Αρχαίων Ελληνικών Πόλεων*». *amna.gr*. Αρχειοθετήθηκε από το πρωτότυπο στις 7 Απριλίου 2016. Ανακτήθηκε στις 28 Μαρτίου 2016.
39. ↑  «Αμφικτυονία Αρχαίων Ελληνικών πόλεων με την υπογραφή Ηλία Ψινάκη!». *24wro.com.gr*. Ανακτήθηκε στις 22 Μαΐου 2016.
40. ↑  «Αμφικτυονία Αρχαίων Ελληνικών Πόλεων: Συνεργασία μεταξύ Περιφερειών και Δήμων της Β. Ελλάδας». *thestival.gr*. Ανακτήθηκε στις 22 Μαΐου 2016.
41. ↑  «κατάλογος με τους Δήμους και τους Δημάρχους» (PDF). *24wro.com.gr*. Ανακτήθηκε στις 22 Μαΐου 2016.
42. ↑  «Τί είναι η δημιουργία Αμφικτυονίας Αρχαίων Ελληνικών Πόλεων που υπέγραψαν Ψινάκης – Πετρόπουλος; (βίντεο)». *aboutkastoria.gr*. Ανακτήθηκε στις 24 Μαΐου 2016.
43. ↑  «Ελληνικό Λας Βέγκας στον Σχινιά ετοιμάζει ο Ηλίας Ψινάκης - Καζίνο, σπα και βίλες». *iefimerida.gr*. Ανακτήθηκε στις 22 Μαΐου 2016.
44. ↑  Κόλλιας, Φώτης. «Νέες ελπίδες για την "Αθηναϊκή Ριβιέρα"». *euro2day.gr*. Ανακτήθηκε στις 22 Μαΐου 2016.
45. ↑  «O Mαραθώνας μπορεί να γίνει Λας Bέγκας;». *dealnews.gr*. Αρχειοθετήθηκε από το πρωτότυπο στις 22 Μαΐου 2022. Ανακτήθηκε στις 22 Μαΐου 2016.
46. ↑  Φιλιππιτζή, Κάσσι. «Ο Ηλίας Ψινάκης μετατρέπει τη λίμνη Μαραθώνα σε... Σέντραλ Παρκ!». *protothema.gr*. Ανακτήθηκε στις 22 Μαΐου 2016.
47. ↑  «Scuba diving park of Archaeological Interest in Evian Gulf». *portalgreece.gr*. Αρχειοθετήθηκε από το πρωτότυπο στις 23 Ιουνίου 2016. Ανακτήθηκε στις 22 Μαΐου 2016.
48. ↑  «Ο Ηλίας Ψινάκης έφερε 400.000.000 δολάρια ΗΠΑ στον Μαραθώνα από την Κίνα». *dimotisnews.gr*. Αρχειοθετήθηκε από το πρωτότυπο στις 9 Αυγούστου 2016. Ανακτήθηκε στις 23 Ιουνίου 2016.
49. ↑  Μιχ Κα. «Ο Ψινάκης έφερε επενδύσεις 400 εκατ. δολάρια για το Μαραθώνα». *iapopsi.gr*. Ανακτήθηκε στις 23 Ιουνίου 2016.
50. ↑  «Επικράτεια | Ευρωεκλογές – Μάιος 2019». *ekloges.ypes.gr*. Ανακτήθηκε στις 4 Σεπτεμβρίου 2019.